Առաջին փորձս եղել է Լոնդոնից վերադառնալուց հետո: Հայաստանում Բրիտանական խորհրդի օժանդակությամբ իրականացնում էինք ծրագիր՝ «Երիտասարդների սոցիալական ձեռներեցության մասին», որտեղ սովորեցնում էինք, թե ինչպես պետք է երազանքը դարձնել իրականություն: Այսինքն՝ թե ինչպես ստեղծել ծրագիր, ճիշտ օգտագործել ֆինանսական եւ մարդկային ռեսուրսները, ինչպես կառավարել եւ հասնել վերջնական ու ցանկալի արդյունքի: